मेरे ख्याल से जब तक उनके जैसे वरिष्ठ रचनाकार स्वस्थ आलोचना के साथ गंभीर लेखन से सरोकार रखते हैं, कविता का भविष्य उतना ही सुरक्षित है जितना कल था! कविता को लिंग भेद से परे रखा जाना अंततः कविता के ही हित में जायेगा! नए रचनाकारों को उनके मार्गदर्शन और सार्थक साहित्य के हित में उनकी सक्रियता के प्रति आभार व्यक्त करना चाहिए ताकि निष्पक्ष होकर केवल और केवल विशुद्ध कविता रची जा सके!